אולימפיאדת השחמט 2014

אולימפיאדת השחמט ה-41 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בטרומסה, שבנורווגיה, בין 1 באוגוסט ל-14 באוגוסט 2014. נבחרת סין הפתיעה עם תואר אולימפי ראשון ולאחר משחקים משכנעים בהם הפסידה במשחק אחד בלבד ב-44 המשחקים, סיימה במקום הראשון עם שמונה ניצחונות קבוצתיים ושלוש תוצאות תיקו. ארבע קבוצות חלקו את המקום השני כאשר בזכות איכות הנקודות זכתה נבחרת הונגריה במדליית הכסף, והודו המפתיעה זכתה במדליית הארד. הפתעה נוספת נרשמה בכך שרוסיה, שהובילה עם מד כושר גבוה בהרבה מיתר הנבחרות, סיימה ללא מדליה. על הסיבוב האחרון העיב מותם של שני שחמטאים - האחד התמוטט במהלך משחקו, והשני נפטר בערב לאחר המשחק בחדרו במלון. בנוסף הודיעה בכירת שחמטאיות תבל, יהודית פולגאר על פרישתה ממשחק תחרותי בגיל 38. מדליית הכסף בו זכתה במהלך האולימפיאדה הייתה מעין מתנת פרידה. באולימפיאדה זו השתתפה נבחרת ישראל שכללה את: בוריס גלפנד (2753) 2+,6=,1- מקסים רודשטיין (2671) 4+,3=,2- איליה סמירין (2656) 4+,4=,1- אמיל סוטובסקי (2624) 6+,4=,1- יבגני פוסטני (2638) 3+,4=,1- הנבחרת סיימה במקום ה-9. בסיבוב הראשון התמודדה נבחרת ישראל עם נבחרת קירגיזסטן וניצחה אותה 0:4. 49 נבחרות ניצחו בתוצאה זהה את יריבותיהן. בסיבוב השני התמודדה נבחרת ישראל עם נבחרת טג'יקיסטן וניצחה אותה 0.5:3.5. 8 נבחרות ניצחו בכל משחקיהן עד כה ולהן 8 נקודות. 9 נבחרות חולקות עם ישראל 7.5 נקודות מתוך 8 אפשריות. בסיבוב השלישי התמודדה נבחרת ישראל עם נבחרת בלארוס וניצחה אותה 1.5:2.5. 11 נבחרות חולקות את המקום הראשון. בסיבוב הרביעי התמודדה נבחרת ישראל עם נבחרת הולנד וסיימה בתיקו בתוצאה 2.0:2.0. נבחרות אזרבייג'ן, בולגריה וסרביה חולקות מקום ראשון. בסיבוב החמישי התמודדה נבחרת ישראל עם נבחרת קובה והפסידה בתוצאה 2.5:1.5. 7 נבחרות חולקות את המקום הראשון. בסיבוב השישי התמודדה נבחרת ישראל עם נבחרת קנדה וסיימה בתיקו בתוצאה 2.0:2.0. נבחרות אזרבייג'ן וקובה חולקות מקום ראשון. בסיבוב השביעי התמודדה נבחרת ישראל עם נבחרת מונגוליה וניצחה אותה 1:3. נבחרת אזרבייג'ן מובילה במקום הראשון. אמיל סוטובסקי ניצח בעזרת תחבולת מט שכללה הקרבת מלכה שלא התקבלה, וגם איליה סמירין פיתח התקפה מכרעת על המלך היריב. בשני הלוחות האחרים התמודדו המונגולים בצורה יותר טובה והשיגו שתי תוצאות תיקו מול רודשטיין ופוסטני. נבחרת ישראל עלתה למקום ה-17 בדירוג הכללי ו"זכתה" בהגרלה נוחה גם בסיבוב השמיני מול אינדונזיה המדורגת במקום ה-72 בסיבוב השמיני התמודדה נבחרת ישראל עם נבחרת אינדונזיה וניצחה אותה 0.5:3.5. נבחרת סין מובילה במקום הראשון. נבחרת הגברים של ישראל ניצלה הגרלה נוחה בשלב מתקדם של התחרות כדי לנצח 0.5:3.5 את אינדונזיה ולטפס עד למקום השביעי. במהלך היום היו שמועות כאילו הנבחרת האינדונזית תסרב לשחק נגד ישראל עקב המצב הפוליטי, אך אלו התבדו. האינדונזים התייצבו למפגש, אולם פערי הרמות בין הקבוצות בלטו וישראל שמטה רק חצי נקודה. רב-אמן סוסנטו מגרנטו לחץ על עמדתו של גלפנד בסיום עדיף, אבל בכיר שחקני ישראל ניווט את המשחק לתיקו. במקביל השיגו אמיל סוטובסקי ואיליה סמירין ניצחונות מהירים ומשכנעים. יבגני פוסטני התקשה בלוח הרביעי, אבל התוצאה הייתה זהה. בסיבוב התשיעי התמודדה נבחרת ישראל עם נבחרת הונגריה והפסידה בתוצאה 3:1 נבחרות סין וצרפת חולקות את המקום הראשון. נבחרת ישראל צנחה מהמקום ה-7 למקום ה-23 כתוצאה מההפסד. גלפנד וסמירין לא הצליחו להשיג שום יתרון בכלים הלבנים מול לקו ואלמשי והתוצאה במשחקים אלה – שני תיקו. באלוג ורפורט תקפו בכלים הלבנים על רודשטיין וסוטובסקי, זכו בחומר לאחר סיבוכים טקטיים ומימשו את יתרונם. השורה התחתונה: ניצחון חד-צדדי 1:3 להונגריה. בסיבוב העשירי התמודדה נבחרת ישראל עם נבחרת לטביה וניצחה אותה 1.5:2.5. נבחרת סין מובילה במקום הראשון. גלפנד וסמירין ששיחקו בשחור החזיקו עמדות נחותות במקצת נגד שירוב ונייקסנס. מקסים רודשטיין שיחק חריף מאוד בלבן נגד הגנת קארו-קאן, אבל השיג רק תיקו נגד קובאלנקו. אמיל סוטובסקי שיחק היטב וסתר הקרבת כלי של מיזיס כדי להשיג נקודה. בסיבוב האחד עשר התמודדה נבחרת ישראל עם נבחרת קרואטיה וניצחה אותה 1.5:2.5. הידיעה שרק ניצחון יביא אותה למיקום קרוב לדירוגה ההתחלתי גררה קרבות נחושים - בוריס גלפנד הצליח לנצח את איבן סאריץ' (שבסיבוב העשירי גבר על מגנוס קרלסן). מקסים רודשטיין השיג תיקו בשחור מול סטביץ', ויבגני פוסטני נוצח על ידי קוז'ול. אמיל סוטובסקי השיג את הניצחון המיוחל על פאלאץ בסיום ארוך. הניצחון הקבוצתי הקפיץ את ישראל למקום התשיעי, הזהה לדירוגה ההתחלתי. באולימפיאדה זו השתתפה נבחרת ישראל שכללה את: מאשה קלינובה (2312) 3+,5=,2- יוליה שוויגר (2275) 7+,3=,1- אולגה וסילייב (2276) 6+,3=,1- אנג'לה בורסוק (2198) 6+,0=,3- אילנה דוד (2200) 2+,1=,1- הנבחרת סיימה במקום ה-22. להלן התוצאות הקבוצתיות: נגד דרום אפריקה 0:4 - ניצחון נגד רומניה 3:1 - הפסד נגד בוליביה 0:4 – ניצחון נגד אקוודור 0.5:3.5 - ניצחון נגד סלובקיה 3:1 - הפסד נגד איסלנד 0.5:3.5 – ניצחון נגד קובה 2.5:1.5 - הפסד נגד אסטוניה 3.5:1.5 - הפסד נגד נבחרת חרשים 0:4 – ניצחון נגד דנמרק 0.5:3.5 – ניצחון נגד הונגריה 1.5:2.5 – ניצחון בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים. סין רוסיה אוקראינה מדיה וקבצים בנושא אולימפיאדת השחמט 2014 בוויקישיתוף אתר האינטרנט הרשמי של אולימפיאדת השחמט 2014 מידע על התחרות הפתוחה, באתר אולימפבייס (באנגלית) דווח על אולימפיאדת השחמט, באתר the week in chess (באנגלית) דווח על הסיבוב השני, באתר the week in chess (באנגלית) ביולטין רשמי של הסיבוב הראשון באולימפיאדת השחמט (באנגלית) ביולטין רשמי של הסיבוב השני באולימפיאדת השחמט (באנגלית) ביולטין רשמי של הסיבוב השלישי באולימפיאדת השחמט (באנגלית) ביולטין רשמי של הסיבוב הרביעי באולימפיאדת השחמט (באנגלית) ביולטין רשמי של הסיבוב החמישי באולימפיאדת השחמט (באנגלית) ביולטין רשמי של הסיבוב הששי באולימפיאדת השחמט (באנגלית) ביולטין רשמי של הסיבוב השביעי באולימפיאדת השחמט (באנגלית) ביולטין רשמי של הסיבוב השמיני באולימפיאדת השחמט (באנגלית) ביולטין רשמי של הסיבוב התשיעי באולימפיאדת השחמט (באנגלית) ביולטין רשמי של הסיבוב העשירי באולימפיאדת השחמט (באנגלית) סיכום האולימפיאדה, באתר the week in chess (באנגלית)